CELEX: 32019R0985
Language: bg
Date: 2019-06-17 00:00:00
Title: Регламент (ЕС) 2019/985 на Съвета от 17 юни 2019 година за отмяна на Регламент (ЕС) 2018/1001 за ограничителни мерки с оглед на положението в Република Малдиви

18.6.2019   
               
               
                  BG
               
               
                  Официален вестник на Европейския съюз
               
               
                  L 160/1
               
            
         РЕГЛАМЕНТ (ЕС) 2019/985 НА СЪВЕТА
         от 17 юни 2019 година
         за отмяна на Регламент (ЕС) 2018/1001 за ограничителни мерки с оглед на положението в Република Малдиви
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение (ОВППС) 2019/993 на Съвета от 17 юни 2019 година за отмяна на Решение (ОВППС) 2018/1006 за ограничителни мерки с оглед на положението в Република Малдиви (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     На 16 юли 2018 г. Съветът прие Решение (ОВППС) 2018/1006 (2) за ограничителни мерки с оглед на положението в Република Малдиви. В това решение бе предвидено, наред с другото, замразяване на финансовите средства и икономическите ресурси на определени лица, образувания или органи, които са отговорни за подкопаването на върховенството на закона или възпрепятстването на намирането на приобщаващо политическо решение в Република Малдиви, както и лица и образувания, които са отговорни за тежки нарушения или погазване на правата на човека в Република Малдиви.
                  
               
                     (2)
                  
                  
                     С Регламент (ЕС) 2018/1001 на Съвета (3) се привеждат в действие мерките, предвидени в Решение (ОВППС) 2018/1006.
                  
               
                     (3)
                  
                  
                     На 17 юни 2019 г. Съветът прие Решение (ОВППС) 2019/993 за отмяна на Решение (ОВППС) 2018/1006.
                  
               
                     (4)
                  
                  
                     Тези мерки попадат в приложното поле на Договора, поради което е необходим нормативен акт на равнището на Съюза, по-специално с цел осигуряване на еднаквото им прилагане във всички държави членки.
                  
               
                     (5)
                  
                  
                     Поради това Регламент (ЕС) 2018/1001 следва да бъде съответно отменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Регламент (ЕС) 2018/1001 се отменя.
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
         
         
            Съставено в Люксембург на 17 юни 2019 година.
            
               
                  За Съвета
               
               
                  Председател
               
               F. MOGHERINI
            
         
         
            (1)  Вж. страница 25 от настоящия брой на Официален вестник.
         
            (2)  Решение (ОВППС) 2018/1006 на Съвета от 16 юли 2018 г. за ограничителни мерки с оглед на положението в Република Малдиви (ОВ L 180, 17.7.2018 г., стр. 24).
         
            (3)  Регламент (ЕС) 2018/1001 на Съвета от 16 юли 2018 г. за ограничителни мерки с оглед на положението в Република Малдиви (ОВ L 180, 17.7.2018 г., стр. 1).